CELEX: 62011CN0652
Language: et
Date: 2011-12-19 00:00:00
Title: Kohtuasi C-652/11 P: Mindo Srl 19. detsembril 2011 esitatud apellatsioonkaebus Üldkohtu (kolmas koda) 5. oktoobri 2011 . aasta otsuse peale kohtuasjas T-19/06: Mindo Srl versus Euroopa Komisjon

18.2.2012   
            
            
               ET
            
            
               Euroopa Liidu Teataja
            
            
               C 49/19
            
         Mindo Srl 19. detsembril 2011 esitatud apellatsioonkaebus Üldkohtu (kolmas koda) 5. oktoobri 2011. aasta otsuse peale kohtuasjas T-19/06: Mindo Srl versus Euroopa Komisjon
   (Kohtuasi C-652/11 P)
   2012/C 49/32
   Kohtumenetluse keel: inglise
   
      Pooled
   
   
      Apellant: Mindo Srl (esindajad: advokaadid C. Osti, A. Prastaro, G. Mastrantonio)
   
      Teine menetlusosaline: Mindo Srl
   
      Apellandi nõuded
   
   
               —
            
            
               tühistada tervikuna Üldkohtu 5. oktoobri 2011. aasta otsus kohtuasjas T-19/06: Mindo vs. komisjon, ja selle tagajärjel
            
         
               —
            
            
               saata kohtuasi tagasi Üldkohtusse ja kohustada tal asja sisuliselt lahendama, arvestades, et Üldkohtu otsus rikkus Mindo õigust igakülgsele kohtulikule arutamisele esimeses astmes,
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellandi nõue põhineb järgmistel väidetel:
   
                
            
            
               Üldkohus tuvastas, et Mindol puudub põhjendatud huvi menetluse jätkamiseks, sest ta ei saaks mingit kasu vaidlustatud kohtuotsuse tühistamisest endast, Alliance One International Inc. („Alliance One”) nõudest, ega ka hilisematest kolmandate isikute kahju hüvitamise nõuetest.
            
         
                
            
            
               Esiteks väidab apellant, et nimetatud järeldus tuleb tühistada, sest sellega rikutakse kohaldatavaid õigusnorme, see põhineb moonutatud faktidel ja igal juhul on selle põhjendus puudulik ja vastuoluline.
            
         
                
            
            
               Teiseks väidab apellant, et vaidlustatud kohtuotsus tuleks tühistada seetõttu, et see kas võtab Mindolt õiguse kohtulikule arutamisele (ja seega õiguse tema kohtuasja igakülgsele läbivaatamisele) või juhul, kui vaidlustatud kohtuotsust tõlgendada nii, et selle kohaselt oleksid Mindo ja Alliance One pidanud esitama esimeses astmes ühise hagiavalduse, rikub see Mindo ja Alliance One'i kaitseõigust.